สวัสดีเหล่าเกมเมอร์ทุกท่าน กลับมาอีกครั้งกับรายการ GamerAnalysis
รายการที่เราจะมาวิเคราะห์
ประเด็นต่างๆ เกี่ยวกับเกมอย่างเจาะลึกในหัวข้อต่างๆ ทั้งหมดสี่หัวข้อด้วยกันคือภาพในเกม ตัวละคร เกมเพลย์ และความเพลิน
นั่นเอง ในวันนี้เราจะมาวิเคราะห์เกมแนว Strategy RPG ที่เปิดทดสอบมาซักระยะหนึ่งแล้วแต่เพิ่งเปิดให้บริการเต็มรูปแบบเมื่อไม่นานมานี้ เกมนั้นก็คือ Diosa Force: Salvation
ครับDiosa Force: Salvation
ให้บริการโดยค่าย Mobiku
เป็นเกมแนว Strategy RPG
ภาพสวยที่เรามีหน้าที่ในการเสาะแสวงหาและจัดทีมเหล่านักรบหลากเผ่าพันธุ์สุดแกร่ง บริหารจัดการอุปกรณ์สวมใส่ให้เทพ ออกเดินทางตะลุยดันเจี้ยนและกำจัดมอนสเตอร์สุดแสนร้ายกาจที่ดักรอรอเราอยู่เพื่อให้ได้มาซึ่งของรางวัลล้ำค่าให้ได้
ภาพในเกมเป็นสามมิติล้วน
ที่มีความสวยงามมากๆ เลย สภาพแวดล้อมของฉากทำออกมาได้สวยงามดูร่มรื่นและไม่รกจนเกินไป ถึงแม้รายละเอียดเล็กๆ น้อยๆ บางส่วนอาจจะดูไม่สมจริงเท่าไรนักแต่ก็พอรับได้ สำหรับตัวละครและมอนสเตอร์นั้นทำโมเดลออกมาได้สวยงามน่ารักดีมากๆ เลย แถมยังมีภาพวาดแบบการ์ตูนให้ได้ดูด้วยซึ่งสามารถดูได้ในหน้าต่างรายละเอียดของตัวละครแต่ละตัวการเคลื่อนไหวของตัวละคร
ทำออกมาได้ลื่นไหลดี แต่ตอนต่อสู้นั้นการที่ตัวละครห้าตัวรุมมอนสเตอร์ตัวเดียว อาจจะทำให้การเคลื่อนไหวดูงงซักเล็กน้อย
การใช้สกิลของตัวละครนั้นอาจจะไม่อลังการมากเท่าไรนักแต่ถ้าเป็นท่าไม้ตายนี่อลังการจัดเต็มมาก ยิ่งพวกเอ็ฟเฟ็คสถานะผิดปกติบางอย่างนี่ทำออกมาได้ชัดเจนดีมากๆ เลย เพราะฉะนั้นแล้วภาพภายในเกมโดยสรุปคือดีงามมาก ตัวละคร
ในเกมนี้มีความหลากหลายของเผ่าพันธุ์อย่างมาก มีทั้งมนุษย์ มังกร ปีศาจ เครื่องจักร และอื่นๆ อีกมากรอให้เราไปประมือด้วย ตำแหน่งของตัวละครมีถึง 5 ตำแหน่ง
คือ Defensive, Front-row Charger, Pinpoint sniper, Area Destroyer และ Supportive
ซึ่งจะจัดให้ในทีมมีทั้ง 5 ตำแหน่งเลยหรือจะจัดตามใจฉันก็ได้แล้วแต่ด่านที่เล่นหรือความพอใจของเราเกมเพลย์ง่ายๆ ไม่ซับซ้อน
เริ่มแรกเราจะต้องทำการคัดเลือกตัวละครสุดแกร่งจำนวนทั้งสิ้น 5 ตัวลงสู่ทีม จากนั้นจึงเข้าไปตะลุยดันเจี้ยนซึ่งในแต่ละด่านจะมีลักษณะเป็นห้องที่มีมอนสเตอร์รอเราอยู่ อาจจะมี 1, 2 หรือ 3 ห้องก็ได้แล้วแต่ด่าน เมื่อกำจัดมอนสเตอร์หมดทุกห้องก็เป็นอันจบด่านรับรางวัลกลับไปสบายใจ
จุดน่าสนใจคือการจะได้สามดาวแต่ละด่านนั้นไม่ยากแต่เงื่อนไขค่อนข้างจุกจิก
เช่นตัวละครห้ามตาย ต้องใช้ตัวละครที่มีธาตุตามที่กำหนดในทีมด้วย เป็นต้น ซึ่งทำให้ค่อนข้างท้าทายการเล่นพอสมควร เพราะบางทีเราสุ่มกาชามาตัวละครเทพๆ ที่ได้มาดันไม่มีธาตุที่มันกำหนด แต่ดันมีเป็นลูกกระจ๊อกงอกง่อยตัวนึงแทน อาจจะต้องมีการปรับแผนต่างๆ นาๆ ให้ผ่านเงื่อนไขให้ได้ ซึ่งก็ดูท้าทายดี
นอกจากด่านเนื้อเรื่องตามปกติแล้วยังมีด่านพิเศษอื่นๆ
ให้เราเล่นกันไม่ว่าจะเป็นดันเจี้ยนประจำวัน
เอาไว้สำหรับฟาร์มวัตถุดิบต่างๆ ดันเจี้ยนพิเศษ
ที่จะได้รับตัวละครสุดเทพหรือไอเท็มล้ำค่าถ้าสามารถผ่านด่านอันแสนทรหดไปได้ ซึ่งด่านเหล่านี้จะมีการจำกัดระยะเวลาเปิด
เอาไว้ด้วย ดังนั้นต้องเช็คกันดีๆ ว่าด่านจะหมดวันไหนมิเช่นนั้นจะพลาดของดีไปโดยไม่รู้ตัวนะครับ
การอัพเกรดตัวละครนั้นสามารถทำได้หลายทาง คือ อัพเลเวล อัพเกรดดาว อัพเกรดระดับ และอัพเกรดสกิล
การอัพเลเวลเราสามารถพาตัวละครไปลงดันเจี้ยนเพื่อเก็บเลเวลก็ได้ หรืออีกทางคือใช้หนังสือค่าประสบการณ์ในการอัพเลเวลซึ่งจะไวกว่าและประหยัดสตามิน่ามากกว่าด้วย นอกจากนี้ในเกมยังมีระบบ Training ซึ่งสามารถส่งตัวละครไปฝึกฝนเพื่อรับค่าประสบการณ์ได้อีกด้วย ที่สำคัญคือยิ่งอัพเลเวลโรงฝึกเยอะก็ยิ่งรับค่าประสบการณ์ได้มากขึ้นด้วยนะการอัพเกรดดาว
นั้นจะต้องใช้หินอัพเกรดดาวซึ่งจะต้องใช้หินเกรดที่กำหนดเท่านั้น ทำให้การอัพดาวค่อนข้างยาก
โดยเฉพาะตัวละครเกรดสูงๆ ทว่ายังมีวิธีอัพดาวที่ง่ายกว่านั้นแต่ต้องอาศัยแต้มบุญนั่นคือการไปกดกาชาเพื่อหาตัวละครซ้ำ เพราะเมื่อได้ตัวละครนั้นซ้ำมาก็จะได้รับ การอัพดาวเพิ่มขึ้น 1 ดาวโดยทันที
เลยทำให้ตัวละครเกรด R 6 ดาวได้เร็วกว่าเกรดอื่น ซึ่งดาวของตัวละครสูงสุดอยู่ที่ 6 ดาว หากได้ตัวละครซ้ำมามากกว่านี้จะถูกแปรเปลี่ยนเป็นหินอัพเกรดดาวแทนการอัพเกรดระดับนั้นจะถือว่าเป็นการอัพเกรดตัวละครที่ยากที่สุดก็ว่าได้
เพราะต้องใช้เงื่อนไขการอัพระดับถึงสามอย่างคือตัวละครจะต้องมีเลเวล ระดับดาว และไอเทมอัพเกรดระดับครบตามที่กำหนด
เสียก่อนถึงจะอัพเกรดระดับได้ ด้วยเงื่อนไขขนาดนี้ทำให้ตัวละครเกรด R ที่เกลือมาจน 6 ดาวจะสามารถอัพเกรดระดับได้สูงกว่า SSR ที่อัพดาวได้ยาก จึงทำให้เกลือเหล่านั้นดูมีประโยชน์กับทีมมากกว่าการอัพเกรดสกิลทำได้ง่ายๆ แค่ใช้กำลังเงินเข้าสู้
ทว่าในแต่ละครั้งเราสามารถอัพสกิลได้แค่ 20 แต้ม หลังจากนั้นจะต้องรอแต้มสกิลฟื้นกลับมาซะก่อนถึงจะอัพต่อได้ สกิลบางส่วนจะถูกล็อค
เอาไว้ซึ่งจะปลดล็อคก็ต่อเมื่อเราอัพเกรดระดับของตัวละครจนถึงที่กำหนดเท่านั้นทำให้เห็นว่าการอัพเกรดตัวละครแต่ละอย่างนั้นสอดคล้องกันหมด
จะทำอย่างใดอย่างหนึ่งไม่ได้เลย
Demon Raid
คือระบบที่เราจะต้องร่วมมือกับผู้เล่นคนอื่นภายในเกมรุมยำบอสให้ตายให้ได้ ซึ่งมีความพิเศษตรงที่เราไม่ต้องไปสู้กับบอสทั้งตัว
เราสามารถเลือกส่วนที่เราอยากสู้ได้ การต่อสู้แต่ละครั้งไม่จำเป็นว่าเราจะต้องลดเลือดทีเดียวให้หมดถึงจะได้รางวัล แค่เราเข้าไปสะกิดๆ นิดหน่อยก็ได้รางวัลแล้วแต่จะมากน้อยแตกต่างกันออกไป เพราะฉะนั้นรับปั้นตัวละครให้เก่งแล้วมาถล่มบอสกันดีกว่าสำหรับอารีน่านั้นบอกเลยว่าไม่หมูเท่าไร
ต่อให้เอา SSR ยกไปทั้งทีมก็อาจแพ้ R ทั้งทีมได้ถ้าวางแผนไม่ดี ดังนั้นการวางแผนใช้ตัวละครให้ครบอาชีพคือคีย์สำคัญที่จะทำให้เราได้รับชัยชนะ เช่น ถ้าเราพกแต่ตัวดาเมจหวังจะจบเกมเร็วก็อาจจะตายยกทีมจากการโดนสถานะผิดปกติรัวๆ โดนสายแท้งค์สุดถึกรับดาเมจโดยที่มีตัวฮีลตลอดทำให้ตีเท่าไรก็ไม่ตายได้ เกมนี้มีอะไรที่มากกว่าการเก็บเลเวลไปวันๆ
เพราะมีกิจกรรมด่านพิเศษต่างๆ ให้เราร่วมเล่น แถมแต่ละด่านยังมีเงื่อนไขการเก็บ 3 ดาวที่หลากหลายอยู่เหมือนกัน ทำให้สามารถเล่นเกมนี้ได้อย่างเพลินๆ
และเบื่อช้ากว่าเกมแนว Strategy RPG เกมอื่นๆ ซึ่งตัวละครเกมนี้น่ารักสวยหล่อพอสมควรทำให้เบื่อได้ยากมากกว่าเกมอื่นๆ อย่างแน่นอนเลยล่ะ
บทสรุปสำหรับเกมนี้นั้นเป็นเกมที่มีจุดเด่นอย่างมากในเรื่องของภาพภายในเกมที่ทำออกมาได้สวยงามน่าสนใจ และระบบการอัพเกรดตัวละครที่มีความสอดคล้องกันทั้งระบบ ไม่สามารถทำอย่างใดอย่างหนึ่งได้ จึงเหมาะสำหรับเกมเมอร์
ที่ชอบเล่นเกมแนว Strategy RPG แล้วกำลังแสวงหาเกมใหม่ๆ เล่น รวมถึงเกมเมอร์ที่อยากลองเล่นเกมแนว Strategy RPG เกมนี้แนะนำให้ลองเล่นดูครับ
จากกันไปด้วยประโยคสุดแสนตลาสสิกประจำรายการ GamerAnalysis ซึ่งหากไม่มีจะถือว่าเป็นรายการของก๊อปอย่างแน่แท้ นั่นคือ!!! "สิบปากว่าไม่เท่าตาเห็น สิบความเห็นไม่เท่าเล่นเอง" ท่านใดสนใจอ่าน GamerAnalysis ตอนเก่าๆ สามารถจิ้มตามไอคอนด้านล่างนี้ได้เลยนะครับ อยากอ่านเกมไหนจิ้มเลย ขายของเสร็จก็ถึงเวลาลาจาก แล้วพบกันใหม่ตอนหน้า สวัสดีครับ